ଅକ୍ସିଜେନ୍‌ ଓ ମେଡିକାଲ କିଟ୍‌ ସହ ଯାତ୍ରା ମାର୍ଗରେ ମୁତୟନ ହେଲେ ଆଇଟିବିପିର ଯବାନ
ନୂଆଦିଲ୍ଲୀ,୧।୭: ମହାଦେବଙ୍କ ଦର୍ଶନ ପାଇଁ ପହଞ୍ଚିଥିବା ଶ୍ରଦ୍ଧାଳୁଙ୍କ ସୁରକ୍ଷାକୁ ନଜରରେ ରଖି ଆଇଟିବିପି ନିଜର ୫ହଜାରରୁ ଊର୍ଦ୍ଧ୍ୱ ଯବାନଙ୍କୁ ଅମରନାଥ ଯାତ୍ରା ମାର୍ଗରେ ମୁତୟନ କରିଛି। ଚଳିତ ଥର ଶ୍ରଦ୍ଧାଳୁଙ୍କ ପାଖକୁ ମେଡିକାଲ ହେଲ୍ପ ପହାଇବା ପାଇଁ ଆଇଟିବିପି ଯବାନଙ୍କୁ ବେସିକ୍ ପାରା ମେଡିକାଲ ଟ୍ରେନିଂ ଦିଆଯାଇଛି। ଏଥିସହ ଅମରନାଥ ଯାତ୍ରା ରାସ୍ତାରେ ମୁତୟନ ଥିବା ଯବାନଙ୍କୁ ମେଡିକାଲ କିଟ୍ ସହ ଗୋଟିଏ ଅକ୍ସିଜେନ୍ ସିଲିଣ୍ଡର ମଧ୍ୟ ଦିଆଯାଇଛି। ଯାହାଦ୍ୱାରା ପାର୍ବତ୍ୟାଞ୍ଚଳରେ ଅଧିକ ଉଚ୍ଚ ଅଞ୍ଚଳ ଗୁଡିକରେ ଅମ୍ଲଜାନର ଅଭାବ ହେଲେ ଶ୍ରଦ୍ଧାଳୁଙ୍କୁ ତୁରନ୍ତ ମେଡିକାଲ ସାହାଯ୍ୟ ଦିଆଯାଇପାରିବ।